ส่วนที่ 1

ข้อมูลสรุป

บริษัท ไอ.ซี.ซี. อินเตอร์เนชั่นแนล จำกัด (มหาชน) เป็นบริษัทหนึ่งในเครือสหพัฒน์
มีหน้าที่รับผิดชอบ ดูแลด้านการตลาดในผลิตภัณฑ์ที่ให้ความสุข สุขภาพที่ดี
และความสวยความงามแก่ปวงชน ดังคำขวัญที่ว่า “เราสรรค์สร้างความสุข สุขภาพดี
และความสวยงามเพื่อปวงชน” ICC ดำเนินธุรกิจมาถึงปัจจุบันครบ 42 ปีในวันที่ 1 มีนาคม 2549
ปัจจุบัน ICC เป็นตัวแทนจำหน่ายผลิตภัณฑ์ต่างๆ ที่มีชื่อเสียง
โดยส่วนใหญ่เป็นผลิตภัณฑ์ที่ได้รับลิขสิทธิ์จากเจ้าของตราผลิตภัณฑ์จากต่างประเทศ
ด้วยความสัมพันธ์ที่มีมาช้านาน อาทิ ชุดชั้นในวาโก้นับจนปัจจุบัน อายุได้ 36 ปี ผลิตภัณฑ์ชายแอร์โรว์
อายุได้ 31 ปี ผลิตภัณฑ์ลาคอส อายุได้ 19 ปี จากความสัมพันธ์ที่มีมาช้านานนี้
ก่อให้เกิดความไว้วางใจจากเจ้าของตราผลิตภัณฑ์
โดยมอบหมายเพิ่มจำนวนตราผลิตภัณฑ์ให้กับบริษัทมาตลอดต่อเนื่อง จนปัจจุบัน ICC
มีตราผลิตภัณฑ์กว่า 100 ตราผลิตภัณฑ์ ผลิตภัณฑ์ทั้งหมดโดยส่วนใหญ่ที่ ICC จำหน่าย
ผลิตโดยบริษัทในเครือสหพัฒน์ ภายใต้นโยบาย กฎบัตรความเข้าใจร่วมกันมาช้านาน
ภายใต้วัฒนธรรมองค์กรร่วมกันของบริษัทในเครือสหพัฒน์ ภายใต้ระบบบริหารคุณภาพ ISO
ก่อให้เกิดพลังสามัคคี ช่วยเหลือเกื้อกูลกัน ดำรงคุณสมบัติมาตรฐานของตัวสินค้า
เพื่อความพึงพอใจของผู้บริโภค เพื่อประโยชน์สุขแก่ผู้บริโภค เพื่อบริษัทคู่ค้าทั้งต้นน้ำและปลายน้ำ
(Backward & Forward) เพื่อพนักงานของบริษัท เพื่อตัวบริษัทเอง เพื่อบริษัทในเครือ
เพื่อเครือสหพัฒน์ รวมตลอดถึง เพื่อเศรษฐกิจและสังคมของประเทศชาติไทย เป็นถาวรสืบไป

กิจกรรมในปี 2549 มีดังนี้

- ดร. บุณยสิทธิ์ โชควัฒนา รองประธานกรรมการบริษัท รับรางวัลเกียรติยศ “ ทำเนียบเกียรติคุณ

นักการตลาดไทย ” (Marketing Hall of Fame) ประจำปี 2549
จากสมาคมการตลาดแห่งประเทศไทย

- จัดพิธีถวายพระพรเฉลิมพระเกียรติ พระบาทสมเด็จพระเจ้าอยู่หัว
เนื่องในวโรกาสที่พระบาทสมเด็จ

พระเจ้าอยู่หัว ทรงครองสิริราชสมบัติครบ 60 ปี โดยผู้บริหารและพนักงานเครือสหพัฒน์ร่วมกันร้อง

เพลงสรรเสริญพระบารมี สดุดีมหาราชา และภูมิแผ่นดิน เพื่อถวายพระพรและเทอดพระเกียรติพระ

บาทสมเด็จพระเจ้าอยู่หัว

-   จัดกิจกรรมการกุศลเฉลิมพระเกียรติ “ 60 ปีเย็นศิระเพราะพระบริบาล ” ขึ้น
    เนื่องในวโรกาสที่พระ

  บาทสมเด็จพระเจ้าอยู่หัว ทรงครองสิริราชสมบัติครบ 60 ปี
  โดยผู้บริหารและพนักงานเครือสหพัฒน์

  ร่วมกันการนั่งสมาธิ
  เพื่อถวายพระพรแด่พระบาทสมเด็จพระเจ้าอยู่หัวให้ทรงมีพระพลานามัยสมบูรณ์

  แข็งแรง , การร่วมบริจาคเงินไถ่ชีวิตโค - กระบือ สามารถรวบรวม เงินได้ 4,645,567.75
  บาท เข้า

  โครงการธนาคารโค – กระบือ เพื่อเกษตรกรตามพระราชดำริ
  และการร่วมบริจาคเงินให้วัดพระบาท

  น้ำพุ จังหวัดลพบุรี เป็นจำนวนเงิน 2,350,867.50 บาท เพื่อสมทบทุนช่วยรักษาผู้ป่วยโรคเอดส์

- ร่วมบริจาคเงินสมทบทุน โครงการปลูกถ่ายไขกระดูกเฉลิมพระเกียรติ 72 พรรษา
บรมราชินีนาถของ

โรงพยาบาลรามาธิบดี เป็นจำนวนเงิน 4,999,995 บาท เพื่อช่วยเหลือผู้ป่วยโรคมะเร็งเม็ดเลือด
มะเร็ง

ต่อมน้ำเหลือง รวมทั้งโรคทางพันธุกรรมที่มีความผิดปกติของเม็ดเลือด แต่ขาดแคลนทุนทรัพย์ ให้ได้

รับการรักษาด้วยการปลูกถ่ายไขกระดูก

- 2 -

- ผลิตภัณฑ์ Lacoste ร่วมบริจาคเงินสมทบทุน “โครงการจัดสร้าง ศูนย์ปฏิบัติธรรมและอบรม

จริยธรรมพรหมสิริธรรมสถาน ” ณ ตำบลพรหมโลก อำเภอพรหมคีรี จังหวัดนครศรีธรรมราช เป็น

จำนวนเงิน 2,000,000 บาท โดยผ่าน มูลนิธิ ดร.เทียม โชควัฒนา เพื่อร่วมทำนุบำรุงศาสนาด้วย

การจัดสร้างให้เป็นสถานที่ปฏิบัติธรรมและอบรมจริยธรรมของนักเรียน นิสิตนักศึกษา ข้าราชการ

และประชาชนทั่วไป

- ผลิตภัณฑ์ Lacoste ร่วมบริจาคเงินสมทบทุน “มูลนิธิวิจัยประสาท ในพระบรมราชูปถัมภ์ ” เป็น

จำนวนเงิน 1,000,000 บาท โดยผ่านมูลนิธิ ดร.เทียม โชควัฒนา เพื่อใช้ในการวิจัย ศึกษา และ

พัฒนางานด้านโรคทางระบบประสาท อันจะเป็นประโยชน์แก่ผู้ป่วยโรคระบบประสาทในประเทศ

ไทยต่อไป

ด้านการกำกับดูแลกิจการที่ดี บริษัทฯ ตระหนักถึงความสำคัญอย่างต่อเนื่อง
จึงได้จัดทำหลักการกำกับดูแลกิจการที่ดี ประกอบด้วย นโยบายในการกำกับดูแลกิจการ
จริยธรรมธุรกิจ จรรยาบรรณพนักงาน จัดทำเป็นหนังสือ และแปลเป็นภาษาอังกฤษและญี่ปุ่น
พิมพ์ไว้ในเล่มเดียวกัน แจกให้แก่กรรมการและพนักงาน เพื่อเป็นแนวทางเดียวกันในการปฏิบัติ

ส่วนด้านการบริหารความเสี่ยง หน่วยงานต่างๆ ของบริษัทมีการวิเคราะห์ความเสี่ยงอยู่แล้ว
แต่เพื่อให้การบริหารความเสี่ยงของหน่วยงานต่างๆ มีระบบระเบียบ มีประสิทธิภาพ
และพัฒนาอย่างต่อเนื่อง คณะกรรมการบริษัทฯ
ได้แต่งตั้งคณะกรรมการบริหารความเสี่ยงอย่างเป็นทางการ
ตามข้อเสนอแนะของคณะกรรมการตรวจสอบ ตั้งแต่ต้นปี 2549